Елин Пелин
Есен златокоса

chitanka.info

Есен златокоса,

дрипава и боса,

ходи из гората

и брули листата.

На клонче безлисто

мъничка — мънисто,

люлее се птичка

самичка, горкичка.

Печално поглежда

и тихо нарежда

малка песенчица,

чиста кат пшеница.

Но мълчи гората,

ронят се листата…

И малката птичка

замлъкна горкичка.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.